Crna Gora

Adresa: Bulevar Vojvode Stanka Radonjića br 1

81000 Podgorica, Crna Gora

tel:+382 20 444 001

Uprava za katastar i državnu imovinu

Broj: 01-012/23-15036/9 ­­13.02.2023.godine, Podgorica

Na osnovu Zakona o državnoj imovini („Službeni list CG“, br.21/09 i 40/11), Zakona o oduzimanju imovinske koristi stečene kriminalnom djelatnošću ( „Sl. CG“ br.58/15 ), Uredbe o prodaji i davanju u zakup stvari u državnoj imovini („Službeni list CG“, br. 118/2020, 121/2020, 1/2021 i 2/2021), Uredbe o prodaji akcija i imovine putem javne aukcije („Službeni list RCG“, br. 20/04) i Zaključaka Vlade Crne Gore, br.04-3463/2 i br.07-678/2, Uprava za katastar i državnu imovinu objavljuje:

***III JAVNI POZIV***

***ZA UČEŠĆE NA JAVNOM NADMETANJU ZA PRODAJU JEDRILICE U DRŽAVNOJ SVOJINI***

**1. Predmet javnog nadmetanja**

Predmet prodaje je državna imovina u svojini Crne Gore i to plovilo – jedrilica ,,Marina,,marke Bavaria cruiser, oznake Marina/94005, godine proizvodnje 2016, sa brojem trupa DE-BAVL46K9L617, dužine 13,60m, širine 4,35m.

**2. Početna cijena jedrilice koja je predmet javnog nadmetanja**

**Početna cijena jedrilice iz tačke 1 ovog Javnog poziva iznosi ukupno *109.312,50€,*** shodno Izvještaju o procjeni vrijednosti plovila-jedrilice 01-012/22-33112/2 od 12.01.2022. godine i Odluci o umanjenju početne cijene br:01-012/22-25414/1 od 16.11.2022.godine. Jedrilica se nalazi u marini ,,Zelenika,,- Herceg Novi.

**3. Mjesto i vrijeme održavanja javnog nadmetanja**

Prodaja predmetne jedrilice iz tačke 1 će se vršiti javnim usmenim nadmetanjem u prostorijama Uprave za katastar i državnu imovinu, adresa Bulevar Vojvode Stanka Radonjića br. 1 u Podgorici, Multimedijalna sala na IV spratu, u srijedu 22.02.2023. godine, sa početkom u 12:00 časova.

**4. Uslovi javnog nadmetanja**

4.1 Pravo da učestvuju na javnom nadmetanju imaju sva zainteresovana lica koja podnesu prijave i uplate depozit u iznosu od 5% od iznosa početne cijene za predmetnu jedrilicu i to **5.465,65 eura,** odnosno dostave bankarsku granciju (bezuslovna, plativa na prvi poziv na jeziku prodavca) za pravna lica na isti iznos, koja su se prijavila i registrovala u skladu sa uslovima iz javnog poziva.

4.2 Depozit se uplaćuje na račun **Uprave za katastar i državnu imovinu,** br.535-0000000020596-80, kod Prve banke, sa naznakom – depozit za učešće na javnom nadmetanju.

4.3 Obrazac Prijave za učešće na javnom nadmetanju može se dobiti u kancelariji broj 7 na III spratu, u Upravi za katastar i državnu imovinu, Bulevar Vojvode Stanka Radonjića br. 1, Podgorica, svakog radnog dana od 14.02.2023.godine od 09:00 do 11:00 časova.

4.4 Rok za podnošenje prijava je najkasnije do 21.02.2023. godine do 13:00 časova. Uz prijavu dostavlja se potvrda o uplaćenom depozitu, tj.bankarska garancija.

4.5 Predmetna jedrilica se može pogledati dana 17.02.2023. godine u period od 09h do 14h. na lokaciji Marina ,,Zelenika,, u Herceg Novom.

4.6 Smatraće se da su ispunjeni uslovi za održavanje javnog nadmetanja, ako u naznačeno vrijeme pristupi makar jedan učesnik, a koji ponudi iznos početne cijene za predmetnu imovinu.

4.7 Učesnik koji ponudi najveću cijenu proglašava se kupcem, a njegova ponuda smatraće se prihvaćenom ponudom za kupovinu predmetne imovine iz tačke 1 ovog Javnog poziva.

**5.Ostali uslovi javnog nadmetanja**

5.1 Kupac je dužan da u roku od 20 dana od dana održavanja javnog nadmetanja uplati ponuđenu cijenu na žiro račun br. 832-52006-58 Ministarstvo finansija i sa Vladom Crne Gore – Upravom za katastar i državnu imovinu zaključi Ugovor o kupoprodaji predmetne jedrilice.

5.2 Ukoliko kupac ne zaključi Ugovor o kupoprodaji u predviđenom roku, gubi pravo na povraćaj depozita, a prodavac ima pravo da zaključi Ugovor o kupoprodaji predmetne jedrilice sa drugim ponuđačem javnog nadmetanja koji je ponudio drugu najveću cijenu.

5.3 Pravo na povraćaj depozita gubi potencijalni kupac koji podnese prijavu, a ne učestvuje, odnosno ne registruje se za javno nadmetanje.

5.4 Uplaćeni depozit će se vratiti svim učesnicima u roku od 20 (dvadeset) dana od dana javnog nadmetanja.

5.5 Registracija učesnika će se vršiti u prostorijama Uprave za katastar i državnu imovinu, Bulevar Vojvode Stanka Radonjića br.1, u Multimedijalnoj sali, 15 minuta prije početka održavanja javnog nadmetanja. Pravo na registraciju imaju sva zainteresovana lica koja su se prijavila za učešće u skladu sa Javnim pozivom.

5.6 Sva eventualna pitanja u vezi sa ovim Javnim pozivom, potrebno je uputiti Komisiji za prodaju jedrilice iz tačke 1. ovog javnog poziva.

Adresa i kontakt Komisije za prodaju jedrilice

Uprava za katastar i državnu imovinu

Bulevar Vojvode Stanka Radonjića br. 1, Podgorica

Tel: + 382 067/578 734; 068/224 422 + 382 20 444 – 539

oduzeta.imovina@kdi.gov.me